Taɛrict daɣen ad as-gen tisulal, ad as-rrnun tifectin ad tt-seqfen, ula d adaynin ad yesleɣ ad astessuḍ tiblaḍin i wakken ur ttenṭarrin ara lmal, welbaqi lemdawed-nni ara teggeḍ, axaṭar ad teggeḍ agadir ad ternuḍ lemdawed s ddaw-as lemdawed ad t-ttakeḍ i lmal seg-sen, agadir-nni ad t-ttaliḍ ɣer teɛrict.Win ara yeṭṭsen deg waguns ad yeṭṭes, ad t-ṭeggireḍ leḥwal ɣur-sen, tiṛeffiyin daɣen ad t-ṭeggireḍ ɣur-sent welbaqi ad d-awiḍ akal ad tselɣeḍ, akal n teḥrirt weḥd-s win unesluɣ weḥd-s, ad tselɣeḍ alim, zbel, akal-nni ad teddẓeḍ, ad tɛerkeḍ s iḍaren-ik, ad tselɣeḍ, mi i yekfa winna yeqqur, ad d-tawiḍ akal n teḥrirt ad as-ternuḍ taḥrirt, s yinna ad truḥeḍ ad d-tawiḍ uzwiɣ, daɣen ad temziḍ, ad truḥeḍ ad d-tawiḍ aḥukku ad tḥukkeḍ, ma tesɛiḍ abaliɣ ad tḥukkeḍ s ubaliɣ, neɣ aḥukku ad tḥukkeḍ igudar-nni, hatan yekfa uxxam-nni ad tzeḍɣeḍ, imiren leṛfuf ad truḥeḍ s ufella n uxxam ad teggeḍ leṛfuf iwakken ur tettili ara tiqit, mulac ad teččareḍ d tiqit axaṭar mačči d ssiman.